Sostinės tauras

Vilniaus miesto sporto mokykla „Sostinės tauras“ – specializuota neformaliojo švietimo įstaiga Vilniaus mieste. Ugdomos sporto šakos – badmintonas, beisbolas, rankinis, regbis, stalo tenisas, šachmatai, šaškės, žolės riedulys. Istorija 1968 m. birželio 8 d. Lietuvos švietimo ministro įsakymu Nr. 175 įsteigta Vilniaus miesto vaikų ir jaunių tinklinio specializuota mokykla, veikti pradėjo 1968 m. rugsėjo 1 d. Kultivuotas tinklinis, 1992–2000 m. – futbolas. Vilniaus švietimo ir jaunimo reikalų skyriaus 1992 m. vasario 6 d. įsakymu Nr. 86 mokykla reorganizuota į Žaidimų mokyklą, prijungiant futbolo skyrių. 1994 m. rugsėjo 30 d. tapo savivaldybės biudžetine įstaiga. 1995 m. rugsėjo 13 d. Vilniaus m. savivaldybės rejestro tarnyboje įregistruotas pavadinimas. 1997 m. kovo 25 d. pavadinimas pakeistas į Vilniaus sporto mokykla „Tauras“. Vilniaus m. savivaldybės taryba 2001 m. gegužės 30 d. sprendimu Nr. 329 nutarta reorganizuoti Vilniaus rankinio sporto mokyklą, prijungiant ją prie Vilniaus sporto mokyklos „Tauras“. Ji persikėlė į buvusios „Sietyno“ sporto mokyklos patalpas. 2021 m. mokykla reorganizuota ir pervadinta „Sostinės tauro“ vardu. Mokyklos pavadinimų kaita: nuo 1968 m. Vilniaus miesto vaikų ir jaunių tinklinio specializuota mokykla nuo 1992 m. Vilniaus žaidimų mokykla nuo 1997 m. Vilniaus sporto mokykla „Tauras“ nuo 2021 m. Vilniaus miesto sporto mokykla „Sostinės tauras“ Direktoriai J. Šternas, 1968–1978 m. J. Giedraitis, 1978–1983 m. H. Valuiko, 1983–1984 m. A. Ruduks, 1984–1986 m. V. Ponomoriovas, 1986–1995 m. S. Spetylienė, 1995–2000 m. J. Pilkauskas, nuo 2001 m. Šaltiniai Nuorodos Oficiali svetainė „Facebook“ paskyra Senoji svetainė (archyvuota 2020-12-02)